ФЕРМЕР ХЎЖАЛИКЛАРИДА

МЕҲНАТ МУҲОФАЗАСИ

1. Қишлоқ хўжалигида ишлар хавфсизлигини таъминлаш бўйича Фермернинг мажбуриятлари.

2. Қишлоқ хўжалик ишларини бажаришда ѐшларнинг меҳнат хавфсизлиги.

3. Механизациялаштирилган дала ишларида хавфсизлик чоралари.

4. Механизациялаштирилмаган (қўл меҳнати билан бажариладиган) ишларни бажаришда

хавфсизлик чоралари.

5. Фермер хўжаликларининг иссиқхоналарида (усти ѐпилган, ҳимояланган ерларида)

бажариладиган ишлар хавфсизлиги.

6. Чорвачилик соҳасидаги хавфсизлик қоидалари.

7. Минерал ўғитлар ва пестицидлар билан ишлашда меҳнатни муҳофаза қилиш.

1. **Қишлоқ хўжалигидаги ишлар хавфсизлигини таъминлаш бўйича Фермернинг мажбуриятлари**

Ўзбекистон Республикасининг «Меҳнатни муҳофаза қилиш тўғрисида»ги Қонуни 23-моддасига мувофиқ корхоналарда меҳнатнинг соғлом ва хавфсиз шароитларини таъминлаш, ишлаб чиқаришнинг хавфли ва зарарли омиллари устидан назорат ўрнатилишини ташкил этиш ва назоратнинг натижалари тўғрисида меҳнат жамоаларини ўз вақтида хабардор қилиш маъмурият зиммасига юкланади.

Меҳнат тўғрисидаги қонун ҳужжатларига ва меҳнатни муҳофаза қилишга доир қоидаларга риоя этилишини текшириш ва назорат қилишни:

- шунга махсус вакил қилинган давлат органлари ва уларнинг инспекциялари;

- касаба уюшмалари (ташкилотлари ва уларнинг мутахассислари) амалга

оширади.

Меҳнатни муҳофаза қилишга доир қонун ва бошқа меъѐрий ҳужжатларни бузишда айбдор бўлган фермер хўжалигининг мансабдор шахслари Ўзбекистон Республикасининг қонун ҳужжатларида белгиланган тартибда:

- интизомий;

- маъмурий;

- ёки жиноий жавобгарликка тортилади.

Юридик мақомга эга бўлган ҳамда битта ва ундан кўп кишиларнинг ѐлланма меҳнати қўлланадиган фермер хўжаликларида ѐлланма ходимларнинг меҳнатини муҳофаза қилиш бўйича қонун ва меъѐрий ҳужжатларига риоя қилиниши юзасидан жамоат назоратини меҳнат жамоасининг умумий йиғилишида фермер хўжалигининг ходимлари ичидан сайланадиган меҳнат муҳофазаси бўйича вакил амалга оширади.

Ходимлар сони 50 нафар ва ундан кўп бўлган фермер хўжаликларида махсус тайѐргарликка эга бўлган шахслардан меҳнатни муҳофаза қилиш хизматлари ташкил этилади.

Ходимлар сони ундан кам бўлган фермер хўжаликларида меҳнатни муҳофаза қилиш хизмати вазифаларини бажариш мажбурияти хўжалик раҳбарларидан бирининг зиммасига юкланади.

**Фермер:**

- барча бажарилаѐтган ишлар турлари бўйича хавфсизлик техникаси қоидаларини билиши ва фермер хўжалиги ишчиларидан бу қоидаларга риоя қилишни талаб қилиши;

- иш жойида хавфсизлик техникаси бўйича йўл-йўриқ бериш тадбирларини ўтказиши;

- маст ҳолатдаги ҳамда тегишли турдаги машиналарни бошқариш ҳуқуқига эга бўлмаган ва хавфсизлик техникаси қоидалари билан таништирилмаган шахсларнинг қишлоқ хўжалик машиналарида ишлашига йўл қўймаслиги;

- техника ва ускуналарнинг соз ҳолатда бўлишини назорат қилиши;

- қишлоқ хўжалигида банд бўлган ҳотин-қизларнинг меҳнатини муҳофаза қилиш тўғрисида қонун ҳужжатларига қатъий риоя қилинишини назорат қилиши;

- 15 дан 18 ѐшгача бўлган ўсмирларнинг меҳнатидан фойдаланиш қоидаларига риоя қилинишини назорат қилиши;

- заруратга қараб, ҳар бир иш жойини тегишли йўриқномалар, плакатлар, огоҳлантирувчи ёзувлар билан таъминлаши;

- ходимларни белгиланган меъѐрлар бўйича махсус кийим-бош, махсус пойабзал, бошқа шахсий ҳимоя ва гигиена воситалари билан бепул таъминлаши, уларни сақлаш, ювиш ва таъмирлаш ишларини ташкил этиши;

- бахтсиз ҳодисаларни текширишда қатнашиши, Н-1 шаклидаги далолатномаларни расмийлаштириши ва шикастланиш юзага келиш сабабларини бартараф этиш чораларини кўриши;

- бахтсиз ҳодисаларда биринчи ѐрдам кўрсатиш усулларини билишива уларга фермер хўжалиги аъзоларини ўргатиши шарт.

**2. Қишлоқ хўжалик ишларида ѐшлар меҳнатининг**

**хавфсизлиги**

Болаларнинг меҳнатидан фойдаланиш болаларга қонун ҳужжатларида белгиланган ва катталар меҳнатига қўйиладиган талаблардан фарқ қиладиган бир қатор кафолатлар ва ҳуқуқлар тақдим этилишини талаб қилади.

Ўн олти ёшдан бошлаб ишга қабул қилишга рухсат этилади.

Ўн беш ѐшдан бошлаб ўсмирларни ишга қабул қилиш учун албатта бола ота-онасидан бирининг ёзма розилиги олиниши керак.

Ишга қабул қилинишдан олдин тиббий кўрикдан ўтишлари шарт.

Ўн саккиз ёшдан кичик бўлган шахсларга қисқартирилган иш вақти белгиланади:

Ўн беш ёшдан ўн олти ёшгача бўлганлар учун ҳафтасига кўпи билан 24 соат, Таътил даврида ишлаётган ўн тўрт ёшдан ўн олти ёшгача бўлган ўқувчилар учун: ҳафтасига кўпи билан 24 соат, Ўн олти ёшдан ўн саккиз ёшгача бўлганлар учун: ҳафтасига кўпи билан 36 соат, Ўқув йили давомида ўқишдан бўш вақтида ишлаѐтган ўқувчилар учун: 15 ѐшдан 16 ѐшгача бўлганлар учун ҳафтасига кўпи билан 12 соат 16 ѐшдан 18 ёшгача бўлганлар учун ҳафтасига кўпи билан 18 соат белгиланади.

16-18 ёшли ўсмирлар кўтариши ва ташиши мумкин бўлган оғир юк меъёрларининг чегараси белгиланган.

Қўлда ташиш мумкин бўлган юкнинг энг юқори оғирлиги: 18 ёшгача 18 ёшгача ўспир18 ёшгача ўспиринлар учун юк нормалари инлар учун юк нормалари учун юк нормалари 18 ёшгача ўспиринлар учун юк нормалари 8, Бир ғилдиракли аравада юк ташиш учун: Фақат йигитлар! кўпи билан 39 кг, Икки ғилдиракли аравада юк ташиш учун: Фақат йигитлар! кўпи билан 94кг. Уч ва тўрт ғилдиракли аравада йигитлар – кўпи билан 67 кг, қизлар - кўпи билан 52 кг.

Ўсмирларнинг юкларни кўтаришига 15 ёшдан бошлаб алоҳида ҳоллардагина йўл қўйилади, бунда уларга нисбатан 16-18 ёшли ўсмирларга (йигитларга ҳам, қизларга ҳам) қўлда ташиш учун белгиланган юк оғирлиги нормалари 2 баробар камайтирилади.

15 ёшгача бўлган ўсмирлар юкларни аравалар ва вагончалар ѐрдамида ташишига йўл қўйилмайди.

Болалар меҳнатидан фойдаланиш ишлаётган болалар таълим олишига тўсқинлик қилмаслиги лозим.

Аҳоли таълим олиши Ўзбекистон Республикасининг ижтимоий ривожланиши соҳасида устувор мақсадларидан бири сифатида эълон қилинган.

ЎзР Конституцияси жамиятнинг ҳар бир аъзосига бепул умумий таълим олишни кафолатлайди.

**Ё Д Д А С А Қ Л А Н Г!**

Ўсмирларни уларнинг қўлидан келадиган ишга жалб қилган фермер ёки ота-оналар вояга етмаганларнинг меҳнати учун жавобгар бўладилар.

Ўсмир зарарли ва хавфли ишлаб чиқаришларда ишлаши мумкин эмас.

Ўсмир – арзон иш кучи эмас!

У республиканинг бўлажак тўлақонли ходими ва фуқаросидир.

Уни эртанги кунга саломатлигига зарар етказмасдан тайѐрлаш – ҳар бир ота-она – фермернинг бурчидир!

**УНУТМАНГ!**

Қишлоқ хўжалигидаги Ветеринария санитари, йилқичи касбларига ҳамда ипак қурти уруғи заводларида, иссиқхоналар ичидаги ишларда, пахтани қўлда суғоришда, тамакини йиғиш, ташиш ва бирламчи ишлов беришда, пахтани қўлда теришда банд бўладиган ишларга қишлоқ хўжалигига агрокимё хизмати кўрсатишда ҳамда ўлик ҳайвонларни тўплаш, қайта ишлаш ва йўқ қилишдаги техник маҳсулот ишлаб чиқариш аппаратчиси, техник хом ашёни химиявий ишлаш аппаратчиси, ветсанчиқиндиларга ишлов берувчи, техник маҳсулотларни эловчи, ишлаб чиқариш бинолари фарроши, омборчи касбларига ҳамда пестицидларни сақлаш ва улар билан таъминлаш омборлари ва базаларидаги ишларга вояга етмаганларни қабул қилиш тақиқланади! Бактерия ва вирусли препаратлар ишлаб чиқарувчи корхоналарда Бактерия ва вирусли препаратлар ишлаб чиқаришда, продуцент ва титраж ҳайвонларни парвариш қилиш, инфицирланган материал, шунингдек касал ҳайвонларни парвариш қилиш Ветеринария муассасаларида Инфекцион ёки инфекцион материалларга нисбатан шубҳали, шунингдек касалланган ҳайвонларга қараш ишларига ўн саккиз ѐшдан кичик шахсларнинг жалб қилиниши тақиқланади!

**3. Механизациялаштирилган дала ишларида**

**хавфсизлик чоралари**

17 ёшдан кичик бўлмаган шахслар меҳнатидан ўзиюрар қишлоқ хўжалик машиналарида фойдаланишга бундай шахсда ушбу машиналарни бошқариш ҳуқуқини берувчи гувоҳнома мавжудлигидагина рухсат берилади.

Механизатор касби бўйича меҳнат таълими курсини тугатган ва ўзиюрар қишлоқ хўжалик машиналарини бошқариш ҳуқуқини берувчи тегишли гувоҳномани олган ўрта умумий таълим мактабларининг битирувчилари 17 ёшга киргунга қадар тажрибали мураббий-механизаторлар раҳбарлигида ишлашга рухсат берилиши мумкин.

Трактор, ўзиюрар шасси, комбайн, қишлоқ хўжалик машиналари ва ихтисослаштирилган машиналарнинг техник ҳолати ушбу машиналарга белгиланган хавфсизлик техникаси қоидалари ва завод йўриқномалари талабларига жавоб бериши шарт.

Машиналар завод йўриқномасига мувофиқ соз ҳолатдаги асбоблар ва мосламалар тўплами билан жиҳозланган бўлиши керак.

Ғалла экинлари, пахта, ўтлар ва бошқа тез ўт олувчан экинлар ва сомон кабиларни йиғиш учун мўлжалланган ҳамда янчиш вазифасини бажарувчи машиналар соз ҳолатдаги учқун ўчиргичлар ва бирламчи ўт ўчириш воситалари билан жиҳозланиши лозим.

Машиналарнинг ҳаракатланувчи, айланувчи қисмлари (кардан, занжирли, тасмали, тишли узатмалари ва ш.к.) хизмат кўрсатувчи ходимларнинг хавфсизлигини таъминлайдиган сақловчи қопламалар билан тўсилган бўлиши керак.

Очиладиган қопламалардан кейинги ички юза қисми қизил рангга бўялган бўлиши керак.

Трактор ва ўзиюрар шассиларнинг кабинаси қуйидаги талабларга жавоб бериши шарт:

-олд, орқа ва ѐн ойналарида ѐриқлар ва кўриш имкониятини ѐмонлаштирувчи тусланган жойлар бўлмаслиги лозим. Ойна ўрнига кўриш имкониятини таъминламайдиган материалларни ўрнатиш тақиқланади (кўриш имконияти ѐмонлашади);

-ойна кўтариш механизмлари мавжудлигида ѐн ойналар осон ва равон туширилиши, кўтарилиши ва ўрнатилган ҳолатда қотиши лозим;

-ойна тозалагичлар осон ҳаракатланиши ва ойна тўлиқ тозаланишини таъминлаши лозим;

-кабина эшикларининг қулфлари соз ҳолатда бўлиши, ҳаракатланиш вақтида эшиклар ўзидан-ўзи очилиб кетишига йўл қўймаслиги лозим;

-назорат-ўлчов асбобларининг панеллари ѐритилган бўлиши керак;

-кабина полида резина гиламча бўлиши керак;

- ўриндиқ ѐстиғи ва орқа суянчиғида чўккан жойлар, чиқиб турган пружиналар ва ўткир бурчаклар бўлмаслиги лозим.

Двигателда ѐнилғи, мой ва сув оқаѐтган жойлар, газ чиқариш коллекторининг двигателга ва газ чиқариш қувурига туташмаларида ишланган газнинг чиқаѐтган жойлари бўлмаслиги лозим.

Вентилятор парраклари двигател рангидан бошқа рангга бўялган бўлиши керак.

Ишга тушириш двигатели механизмларининг ричаглари осон ва ишончли буралиши керак.

Қўлда ишга тушириш механизмининг арқони учида дастаси бўлиши шарт.

Электр ускуналарнинг техник ҳолати стартер, ѐритиш асбоблари, сигнализация ва электр назорат асбоблари ўз меъѐрида ишлашини таъминлаши ва симлар ҳамда клеммаларда учқун ҳосил бўлишига ва ток қочишига йўл қўймаслиги лозим.

Аккумуляторлар батареяси машиналар конструкциясида назарда тутилган жойларда жойлашиши, ишончли маҳкамланган, қопқоқ билан ѐпилган ва электролит сизиб чиқиши жойлари бўлмаслиги керак.

Машиналар ва асбобларнинг ишчи қисмларини бошқариш ричаглари ишончли маҳкамловчи қурилмалар билан жиҳозланган бўлиши керак.

Олд ғилдиракларнинг қиялиги ва бурилиш бурчаги завод қўлланмаларига мувофиқ ўрнатилиши керак.

Покришкаларнинг хар икки томонида очиқ ёриқлар ва йиртилган жойлар бўлмаслиги, шунингдек, протектор расми бутунлай ўчиб кетмаган бўлиши лозим.

**Машина-трактор агрегатларини тайѐрлаш жараёнида Фермер хўжалигининг раҳбари**:

-чиниқтиришдан (обкаткадан) ўтказилмаган машиналардан фойдаланишни тақиқлаши (машина фойдаланиш жараёнида бузилиб қолиши мумкин);

-янги ва таъмирдан чиққан машина ва агрегатларнинг бутлигини ва техник жиҳатидан созлигини текшириши;

-ишлар хавфсиз бажарилишини таъминламайдиган (айланувчи механизмлари тўсилмаган, тормоз мосламалари ростланмаган, рул бошқаруви носоз бўлган, товушли сигнали бўлмаган ва б.) машиналар ва агрегатлардан фойдаланилишига йўл қўймаслиги;

-машиналарга ёнилғи-мойлаш материаллари ёнғин хавфсизлиги қоидаларига риоя қилган ҳолда фақат механизациялаштирилган усулда қуйилишини талаб қилиши шарт.

**Механизациялаштирилган ишлар бажарилишида Фермер хўжалигининг раҳбари**:

-трактор кабинасида ва ишларни бажариш майдонида бегона шахслар бўлишини тақиқлаши (жароҳатланиши мумкин);

-тиркама ѐки осма машиналарда одам ташишни тақиқлаши (машина ағдарилиб кетиши

мумкин);

-ишни бир гуруҳ машиналар бажаришида ишловчи ходимлар ичидан гуруҳ раҳбарини

тайинлаши;

-қиялиги 8 – 9 0 дан ортиқ бўлган участкаларда умумий ишлар учун мўлжалланган трактор ва комбайнлардан фойдаланишга йўл қўймаслиги (ишлаётган машина ағдарилиб кетиши мумкин);

-Туман электр тармоқлари (ТЭТ)нинг рухсатномасини олмасдан электр узатма тармоқлари остида ишларни бажаришга рухсат бермаслиги (электр токидан жароҳатланиш эҳтимолининг олдини олиши) шарт.

Фермер хўжалигининг машиналар учун тайёрланмаган далаларида машиналарнинг ишлаши мумкин эмас.

**Далаларни тайёрлаш ишлари қуйидагилардан иборатдир**:

-тош ва сомонлардан тозалаш;

-чуқурликларни тўлдириб текислаш;

-йирик тошлар, ювилиб кетган майдонлар ва бошқа тўсиқлар ёнига огоҳлантирувчи белгилар ўрнатиш;

-дам олиш жойларини жиҳозлаш.

**Қишлоқ хўжалик экинларини сепиш ва экиш.**

Экгич ва уруғ сепгич машиналарига хизмат кўрсатиш ишларига18 ёшдан кичик бўлган шахсларни жалб қилиш рухсат этилмайди!

Қишлоқ хўжалик экинларини экиш ишларида уруғ экгич уланган тракторнинг тракторчи-машинисти гуруҳ раҳбари ҳисобланади.

Экиладиган уруғлар ва сочилади-ган ўғитлардан таш-қари бегона нарса-лар экгич қутисига тушиб қолмаслигини қатъий назорат қилиш зарур.

Агрегатнинг экгич қутисига уруғ фақат тўхтаб тургандагина тўлдирилади.

Қўл жароҳатланишининг олдини олиш мақсадида экгич қутиларидаги ғалла ѐғочли куракча ёрдамида текисланади.

**Ёдда сақланг:**

экиладиган уруғлар автоюклагичда юкланаѐтган вақтда кабинадан ташқарида одамлар бўлиши тақиқланади (жароҳат олиш эҳтимоли мавжуд).

**Ё Д Д А Т У Т И Н Г :**

Агрегат ҳаракатланиши вақтида уруғ экувчилар тутқич ва тўсиқлар билан жиҳозланган зинапояларда бўлиши шарт.

Дориланган уруғларни ва минерал ўғитларни экгичларга солаѐтган ишчилар ҳимояловчи кўзойнак, респиратор ва қўлқопда ишлаши шарт.

Экгич агрегати фақат бош уруғ экувчининг ишораси бўйича ҳаракатлана бошлайди ва тўхтатилади.

**Ё Д Д А Т У Т И Н Г !**

Дориланган уруғларни назоратсиз қолдириш тақиқланади.

Дориланган билан ишлов берилган уруғларни озиқ-овқат, ем-хашак ѐки бошқа маҳсулотлар билан бирга идишсиз ҳолда ташиш тақиқланади (одамлар ва чорва моллари заҳарланишининг олдини олиш зарур).

Дориланган уруғлар идишида «Дориланган», «Заҳарли» каби аниқ ва ўқиб бўладиган ёзувлари бўлиши шарт.

Тушлик танаффусида дориланган уруғлар билан ишлайдиган ишчилар албатта махсус кийимини ечиши ва қўлини совун билан яхшилаб ювиши зарур.

Қишлоқ хўжалик экинларини экиш ишларида тракторчи агрегатни ишга туширишдан олдин механизмлар ўзаро белгиланган меъѐрларда ҳаракатланаѐтганига, тракторнинг гидротизими ва маркерлари соз эканлигига, маҳкамлаш мосламаларининг ҳолатига ишонч ҳосил қилиши керак.

Агрегатни ишга туширишдан олдин тракторчи машина ёнида одамлар йўқлигини текшириши, шундан сўнг барча ишчиларга олдиндан таниш бўлган ишга тушиш сигналини бериши лозим.

**Ё Д Д А Т У Т И Н Г :**

Трактор ва экгичнинг узатма механизмлари сақловчи тўсиқлар билан беркитилган бўлиши шарт.

Агрегатни жойидан қўзғатиш, қувват олиш валини (ҚОВ) тўсатдан улаш ва тўхтатишни сигналсиз амалга ошириш тақиқланади (тиркалган агрегатларга хизмат кўрсатувчи ишчилар жароҳатланиши мумкин).

Навбатдан олдин ва кейин бошқа жойга ҳайдаб ўтишда (ҳайдалаѐтган йўл охирида бурилишдан ташқари) ва тракторчи йўқлигида экгичларнинг гидромаркерлари қўшимча тарзда қисқич ва илгаклар билан маҳкамлаб қўйилган бўлиши лозим.

Қайрилишда экгични ва маркер штангаларини кўтариш ва туширишда дастлаб атрофдагиларни бу ҳақида огоҳлантириш ва бирон кишига тегиб кетиш хавфи йўқлигига ишонч ҳосил қилиш зарур.

Фойдаланиш бўйича қўлланмада кўрсатилган гидротизимнинг ишлаш тартибига ва тақсимлагич дастасини ҳаракатлантириш тартибига риоя қилиш жуда муҳим.

Маркер гидротизимининг иш тартиби иш ҳолатида ва штангаларни тушириш вақтида –ўзгарувчан, транспорт ҳолатида – нейтрал бўлади.

Хавф юзага келган тақдирда туширилаётган штанганинг тақсимлагич дастасини ўзгарувчандан нейтрал ҳолатига ўтказиб дарҳол тўхтатиш зарур.

**Қ у й и д а г и л а р н и ё д д а с а қ л а ш з а р у р:**

Экгичнинг транспорт тезлиги 16 км/соатдан юқори бўлмаслиги лозим;

Қайрилишдан олдин экгич ағдарилиб кетишининг олдини олиш мақсадида унинг тезлиги 5 км/соатгача камайтирилади.

Бункерлари тўлдирилган экгични бошқа жойга ташиб ўтиш ва уларни узилган ҳолатда қолдириш мумкин эмас.

Агрегат узоқ вақтга тўхтатилганда ѐки тракторчи кетаётганда экгич туширилган ҳолатга келтирилиши керак.

Кўчат экишни бошлашдан олдин:

- экувчи ходимнинг ўриндиғи ишончли маҳкамланганлигига;

- ҳимояловчи соябон маҳкамланганлигига;

- икки тарафлама сигнализация тизими соз эканлигига ишонч ҳосил қилинг.

Машинанинг ишчи қисмини кўтариш ѐки тушириш вақтида ва агрегатни транспортда ташишда машинада (экиш секцияларида, машина рамасида, стеллажларда) бўлиш тақиқланади (ишчилар жароҳат олиши мумкин).

Ишчилар жароҳат олишининг олдини олиш мақсадида агрегат ҳаракатланаѐтган вақтда стеллажлардан кўчатли қутиларни олиш мумкин эмас.

Экувчилар йиқилиб тушишига ва машина узеллари синишига йўл қўймаслик учун агрегатни орқага ҳаракатлантириш тақиқланади.

б) Боғбонлик ва узумчиликда қишлоқ хўжалик ишлари Мевали дарахтларни парвариш қилиш жараѐнида платформаларда қўлланадиган пневматик ва қўл асбобларининг бутун тўплами (шохқирққичлар, қўларралар ва б.) тўлиқ соз ҳолатда бўлиши лозим.

**Платформада туриб ишларни бажаришда қуйидагиларни ёдда тутиш зарур:**

-платформа соз ҳолатдаги тўсиқлар, тутқичлар ва зина билан жиҳозланган бўлиши керак;

-ишчилар пневмоасбоблардан фойдаланиш қоидаларини билиши ва уни ишлаѐтган ҳолатда назоратсиз қолдирмаслиги лозим;

-майдончани кесилган шохлар билан тирбанд қилиш мумкин эмас;

-ҳимояловчи кўзойнакда ишлаш зарур;

-тракторчи платформани фақат унинг устида бўлган гуруҳ бошлиғининг сигнали бўйича кўтаради ва туширади;

-бошқа жойга ҳайдаб ўтишда минора платформасида одамлар бўлиши мумкин эмас;

-дарахтларга ишлов бериш жараѐнида минора дарахтларга нисбатан шамол кучи ва йўналиши ҳисобга олинган ҳолда жойлаштирилади.

Жароҳат олиш эҳтимоли юқори бўлиши сабабли қўлда ва механизациялаштирилган усулда бажариладиган ишларни бир вақтда бажариш тақиқланади!

в) Мева-сабзавот экинлари ҳосилини йиғиш картошка, лавлаги, сабзи ҳосилини комбайн

ёрдамида йиғишда комбайн ҳайдовчиси йиғиш агрегатида гуруҳ бошлиғи ҳисобланади.

Комбайн ҳайдовчиси ва хизмат кўрсатувчи ходимлар фақат тугмалари тақилган ва почалари яхшилаб йиғиштирилган махсус кийим-бошда ишлаши лозим.

Фартукда ишлаш тақиқланади! (комбайннинг айланувчи қисмлари фартук ёки манжетсиз енг четини тортиб кетиши мумкин).

**Йиғим-терим ишларини бошлашдан олдин комбайн ҳайдовчиси**:

- ҳайдовчи майдончасининг комбайн рамасига ишончли маҳкамланганини текшириши;

- комбайн ҳайдовчиси билан тракторчи ўртасида икки тарафлама алоқани таъминлаш учун товушли сигнализация тизимини текшириши;

- сақловчи қопламалари мавжудлигини ва ишончлилигини, узатмаларнинг сақловчи қопламалари ва тўсиқлари созлигини текшириши;

- сараловчилар майдончаларидаги зинача маҳкамланишининг ишончлилигини текшириши;

- сараловчилар майдончаларидаги зинача ишончли маҳкамланганига ишонч ҳосил қилиши шарт.

**Ё Д Д А Т У Т И Н Г :**

Жароҳатланишнинг олдини олиш мақсадида комбайнни техник созлаш бўйича барча ишлар тракторнинг двигатели ўчиқ ҳолатида бажарилиши зарур!

Комбайнни тозалаш ишларини ушбу мақсадлар учун мўлжалланган илгаклар ва тозалаш куракчалари ёрдамида ўтказиш зарур.

Комбайн остида ишларни бажариш вақтида мустаҳкам ва хавфсиз ҳолатни таъминлайдиган махсус тиргаклардан фойдаланиш лозим.

Комбайнни таъмирлаш пайтида тушиб кетишининг олдини олиш мақсадида қутилар, тошлар, ғиштлар, машина қисмлари ва бошқа жисмлардан тиргак сифатида фойдаланиш қатъиян Т А Қ И Қ Л А Н А Д И:

**Иш вақтида**:

- агрегатда ишлаш учун бириктирилмаган бошқа шахсларга ушбу агрегатни топшириш (агрегат бузилиши, одамлар жароҳатланиши мумкин);

- комбайнда бегона шахслар бўлиши (ҳаракатланиш вақтида ҳайдовчини чалғитиши ҳалокатга сабаб бўлиши мумкин);

- агрегат ҳаракатланаѐтган вақтда ишчи қисмлар ва механизмларни текшириш ва ростлаш, носозликларни бартараф этиш (жароҳат олиш эҳтимоли мавжуд);

- агрегат ҳаракатланаѐтган вақтда комбайн ҳайдовчиси ва ишчилар иш жойини ташлаб кетиши, зинапояларда, зиначаларда ва ҳ.к.ларда туриши (агрегат бузилиши, одамлар жароҳатланиши мумкин) ТАҚИҚЛАНАДИ.

**Ёдда тутиш зарур:**

Комбайн ҳайдовчиси ва сараловчиларнинг иш ўрнига кириш жойи сақловчи занжир ѐки планка тўсиқ билан беркитилган бўлиши керак.

Тракторчи агрегатни ҳайдалаѐтган йўналиш охирида, унинг ишчи қисмлари ердан тўлиқ чиққанидан сўнг қайтаради.

Қайрилиб олишни бошлашдан олдин ва қисқа муддатли тўхташда тракторнинг қувват олиш валини ўчириш керак.

Агрегатнинг қайрилиш жойларида одамлар ва турли хил транспорт воситалари бўлиши тақиқланади (ҳалокат, одамлар жароҳатланиши эҳтимоллари мавжуд).

**Тақиқланади**:

- дала шароитларида бирон бир таъмирлаш ишларини бажаришдан сўнг комбайн транспортёрларида асбобларни ёки бегона нарсаларни қолдириш (комбайн бузилиб қолиши мумкин);

- агрегат ҳаракатланаётган вақтда транспорт воситасининг кузовида бўла туриб картошкани текислаш (ишчи жароҳат олиши мумкин);

- момақалдироқ вақтида агрегатда ишлаш (об-ҳаво шароитлари ёмонлашгани сабабли ҳалокат юз бериши, яшин уриши эҳтимоли мавжуд).

Қияликларда ишлашда хавфсизлик чоралари Ёдда тутиш зарур:

Қиялиги 15 0 дан ортиқ бўлмаган қияликларда ишлашга рухсат этилади.

Чуқурликларга ёки жарликларга туташган далалар чегараларида бурилиш йўлаклари назорат эгатлари ѐрдамида белгиланиши керак.

Мажбурий тўхташ ҳолатларида:

- трактор двигателини ўчириш ва уни тормозлаш;

- трактор ғилдираги тагига тиргаклар қўйиш зарур.

Йирик қияликлар ва чуқурликлар ёнида тўхтаб туриш ва қисқа вақтли тўхташ тақиқланади (тик қияликда тўхташ комбайн ҳаракатланиб кетишига, одамлар жароҳатланишига олиб келиши мумкин).

Қоронғи тушиши билан агрегатда ишлашни тўхтатиш зарур! (кўриш имконияти ѐмонлашуви ҳалокатга, одамлар жароҳатланишига сабаб бўлиши мумкин) Агрегатлар ишлаѐтган майдонларда ҳамда улар тўхтаб турган вақтида агрегатларга яқин жойларда дам олиш ёки жойлашиш тақиқланади.

(одамлар жароҳатланиши мумкин).

**Саралаш пунктида ишлаш вақтида ёдда тутинг:**

Саралаш пунктининг ҳаракатланаѐтган транспортёрлари ва тасмалари юқори даражада хавфлидир.

Машинани ишга туширишдан олдин машинист албатта ишлаѐтганларни транспортёр ишга туширилиши ҳақида огоҳлантирадиган сигналини беради.

**Ё Д Д А Т У Т И Н Г :**

(ишлаѐтганлар жароҳатланишининг олдини олиш мақсадида)

- саралаш транспортѐрларига ўтириш тақиқланади;

- ишчи қисмларини мойлаш ва тозалаш бўйича барча ишлар машина тўлиқ тўхтатилганда бажарилиши керак;

- тишли ва занжирли узатмаларнинг сақловчи қопламаси ва тўсиқларисиз ишлаш тақиқланади.

**г) Пахта терими**.

Бу ишда механик-ҳайдовчи гувоҳномасига эга бўлган, пахта териш машинасидан фойдаланиш бўйича махсус тайѐргарликдан ўтган, хавфсизлик техникаси бўйича йўл-йўриқ олган шахслар ишлашига рухсат этилади.

Механик-ҳайдовчининг кийими танасига ёпишиб туриши, енг манжети ва тугмалари тақилган, куртка ёки кўйлаги шимига тиқилган бўлиши лозим.

Сочи бош кийимига, рўмол ёки учбурчак рўмолча тагига йиғиштирилган бўлиши зарур.

Пойабзали оёғида мустаҳкам туриши зарур.

Ботинка ипи боғлаш учун қулай ва калта бўлиши керак.

Механик-ҳайдовчи машинани чиниқтирган ва ўзлаштиргандан сўнг. Пахта териш машинасида унинг барча механизмлари текширилган ва ростлангандан кейин ишни бошлаш мумкин.

Харакат бошланиши олдидан товуш сигнали беринг.

Машина механизмларини ростлаш ишларини тўғри ва ўз вақтида ўтказиш - ишлар хавфсиз бажарилишини, пахта хомашёсинингмғўза поясидан сифатли терилишини ва айниқса, нобудгарчилиги кам бўлишини таъминлайди ва машина қисмлари ва деталларининг ишончлилигини ва ҳизмат қилиш муддатини оширади.

Ёдда тутинг, болтли бирикмаларни мойлаш ва тортиш, тасмаларни ростлаш ва алмаштириш, ишчи қисмларни тозалаш ва носозликларни бартараф этиш бўйича барча ишларни регламентга мувофиқ ва двигателнинг фақат ўчиқ ҳолатидагина ўтказиш зарур (пахта териш машинаси ишдан чиқиши, ишчилар жароҳатланиши эҳтимоли мавжуд).

Машинанинг алоҳида тизимлари ва механизмларини ростлаш бўйича барча ишлар қатъий техник регламентга мувофиқ, хавфсизлик техникасига риоя қилган ҳолда ўтказилади.

Пахтани механизациялаштирилган усулда териш жараёнида ифлосланган шпинделлар юзасини вақти-вақти билан тозалаб туриш зарур.

Шпинделларни қўлда тозалаш тақиқланади! (қўл шикастланиши мумкин) Шпинделларни тозалаш учун сопли махсус чўткалардан фойдаланиш зарур.

Пахта териш давомида комбайн бункерини ўз вақтида бўшатиб туриш керак.

Машина тўхтаб туришга қўйилганда унинг бункери ичида пахта хомашёсини қолдириш мумкин эмас (машина ўз-ўзидан ағдарилиб кетиши мумкин).

**ИШЧИЛАР ЖАРОҲАТЛАНИШИНИ ОЛДИНИ ОЛИШ МАҚСАДИДА:**

Бункер ағдарилаётган вақтда унинг тагида туриш, кўтарилган бункер остида ишлаш ТАҚИҚЛАНАДИ.

Комбайн ҳаракатлана бошлашидан олдин огоҳлантирувчи сигнал бериш зарур.

Машина ҳаракатланаѐтганда рулни бошқарувсиз қолдириш мумкин эмас (ҳалокат юз бериши, ишчилар жароҳатланиши эҳтимоли мавжуд)

Машина ишлаб турган пайтда ва бошқа ерга ҳайдаб ўтиш вақтида унда бегона шахслар бўлмаслиги лозим.

Газ чиқариш қувурига учқун сўндиргич ва тўсувчи қопламасини ўрнатмасдан ишлаш мумкин эмас (пахта даласи ва пахта териш комбайни ёниб кетиши мумкин).

Ёнилғи бакидан ва мой қувурларидан ёнилғи оқишига йўл қўйилмайди (ёнғин чиқиши мумкин) Челакдан ёнилғи қуйишга рухсат этилмайди! (ёнғин чиқиши мумкин)

Ёнилғи бакини тўлдиришни фақат махсус ёнилғи қуювчи ходим ѐрдамида амалга ошириш зарур.

Ерга тўкилган ёнилғи ёки мой устига тупроқ ёки қум сепиш керак.

Машина доимо соз ва тўлиқ ҳолатдаги ўт ўчиргич ва белкурак билан таъминланган ва бу асбоблар белгиланган махсус жойга ўрнатилган бўлиши керак.

**ҚУМ -** Ўт чиққан тақдирда ёнаётган ёнилғини сув билан ўчириш тақиқланади.

Машина ёнида чекиш тақиқланади (**комбайн ўт олиши мумкин**). Электр узатма тармоғи остида бункерни кўтариш қатъиян ман этилади! (**электр токи уриши мумкин**) Ишлар тунда бажарилаѐтган бўлса, пахта териш машинаси соз ҳолатдаги электр ёритиш асбоблари билан жиҳозланган бўлиши керак.

Пахта териш машинасини шоссе йўлларидан ҳайдаб ўтиш «Йўл ҳаракати қоидалари»га мувофиқ амалга оширилиши керак.

Тепалик (тоғ)дан тушишда машинани тормоз ёрдамида бошқариб, фақат биринчи тезлик узатмасида ҳаракатланиш лозим.

**Қия юзада турган машинадан тушиш зарурати туғилганда:**

**-** блокировкаланган тормоз тепкиларини охиригача босиш ва қўл тормозининг илгакли механизми билан маҳкамлаб қўйиш;

- двигателни ўчириш:

- биринчи ишчи тезлигига ростлаб қўйиш лозим.

Темир йўл семафори ѐпиқлигида ѐки поезд яқинлашаётганда темир йўлни кесиб ўтиш тақиқланади! (йўл-транспорт ҳодисаси юз бериши, одамлар жароҳатланиши мумкин)

Темир йўлларни фақат белгиланган жойлардан ишчи тезликларда кесиб ўтиш мумкин.

Кўприклар орқали ёки улар тагидан ўтишдан олдин ўтиш имконияти мавжудлигига ишонч ҳосил қилинг.

Ҳалокат юз берган тақдирда дарҳол ёнилғи узатмасини бошқариш ричагини охиригача орқага ўтказиб двигателни тўхтатинг.

Иш тугатилгандан сўнг кейинги навбатчини машинада кузатилган барча носозликлар ҳақида огоҳлантиринг.

Совуқ тушганда ишлар тугатилгандан сўнг тизимдаги ва трактор двигателини совитиш тизимидаги сувни тўкиб юбориш зарур.

**4. Механизациялаштирилмаган (қўл меҳнати билан бажариладиган) ишларни бажаришда хавфсизлик чоралари.**

Соз ҳолатда бўлган, тўғри чархланган асбоблар, мосламалар, ашѐлар ва шахсий ҳимоя воситалари сақланиши, таъмирланиши ва уларнинг қўл меҳнати билан бажариладиган ишларда банд бўлган ходимларга берилишини фермер хўжалигининг раҳбари ташкил қилиши шарт.

Фермер хўжаликларининг раҳбарлари,

фермер – оталар ва оналар!

**ЁДДА САҚЛАНГ:**

а) пахтани қўлда суғоришда;

б) Пахтани қўлда теришда 18 ёшга тўлмаган шахслар меҳнатидан фойдаланиш ТАҚИҚЛАНАДИ.

Белкурак, хаскаш, ва бошқа анжомларнинг тутқич ва соплари яхши силлиқланган, уларда қўлга шикаст етказиши мумкин бўлган ѐриқлар, кўзлар, зирапчалар ва бошқа камчиликлар бўлмаслиги керак.

Секатор, чилпиш (чеканка) пичоқлари, токқайчи, боғбон пичоқлари ва қўларраларнинг тиғи тўғри ва ўткир чархланган бўлиши лозим.

Қўлда ишлатиладиган ўткир кесиш асбобларини сумкада ѐки енгил ташиш қутисида ташиш лозим.

Баланд бўйли мевали дарахтлардаги мавжуд ишларни бажариш учун мўлжалланган икки томонга очиладиган нарвонларда тўсиқли ишчи майдончаси бўлиши керак.

Ҳар куни ишни бошлашдан олдин ушбу нарвонларнинг созлигини текшириш лозим.

**Ё Д Д А Т У Т И Н Г :**

Баландлиги 3 м.дан юқори бўлган икки томонга очиладиган нарвонда ишлаш вақтида нарвон асосида иккинчи ходим нарвонни силжишдан сақлаб туриши керак.

Кўчатлар ва уруғларни экиш ва қишлоқ хўжалик маҳсулотини йиғиш учун мўлжалланган қўл идиши (яшик, саватлар ва ҳ.к.) соз ҳолатда бўлиши, уларда чиқиб турган миҳлар ва чивиқлар, синган тахталар ва ҳ.к.лар бўлмаслиги керак.

Меҳнат қуролларидан фойдаланган ҳолда ерга ишлов бериш, ўсимликларни сийраклаштириш ишларини бажаришда ишчилар бир-биридан 2-3 м масофада поғона тартибида жойлашиши керак.

**Ё Д Д А Т У Т И Н Г :**

Электрлаштирилган қўл асбоби билан ишни бошлашдан олдин уларнинг ерга уланганлигининг созлигини текшириш лозим. (электр токи уриши мумкин, одамлар жароҳатланиши эҳтимоли мавжуд)

Электрлаштирилган қўл асбоби билан бажариладиган ишларни резина қўлқопда ва диэлектрик калишда бажариш зарур.

Пичоқларни алмаштиришда, ростлашда, чархлашда электр асбобни ток манбасидан ёки пневмосимдан узиб қўйиш лозим.

**Ёдда сақлаш зарур:**

Узумли идишлар лангарли устунлар ўртасида қатор оралиғида ўрнатилиши керак.

Новдаларни кесиш ва таъмирлаш ишларини ўтказишдан олдин шпалер сими новдадан бўшатилиши керак.

**Ишчиларга ҳимояловчи кўзойнак берилиши зарур.**

Шохларни кесиш ишлари чиқиндиларини ѐқиш камида икки кишидан иборат бригада томонидан, махсус ажратилган жойларда амалга оширилиши керак.

Пестицидлар билан ишлов берилган далаларда, узумзорларда, боғларда қўл меҳнати билан бажариладиган ишларни қайтадан бошлаш учун белгиланган муддатларни бузиш (ишчилар пестицидлар қолдиқларидан заҳарланиши мумкин);

- иш жойига қўлда ишлатиладиган кесиш (ўткир) асбобларини (айри, хаскаш, чопқиларнинг тутқич ва соплари, секатор, боғқайчи ва ҳ.к.) ғилофсиз ҳолда одамлар билан бирга ташиш (одамлар жароҳатланиши эҳтимоли мавжуд;

- асбобларни ишлаш учун ажратилган майдонда ѐки майсалар устида сақлаш (одамлар жароҳатланиши эҳтимоли мавжуд);

- хаскаш, айри, маркер ва х.к.ларни ўткир учини тепага қаратиб қўйиш (одамлар жароҳатланиши эҳтимоли мавжуд;

- ерни юмшатиш, кўчатлар учун ўринлар ва чуқурчаларни ҳосил қилиш ишларини махсус асбоб-ускуналардан фойдаланмасдан қўлда бажариш (ишчиларнинг қўли жароҳатланиши мумкин);

- ерни юмшатиш, ўсимликлар орасини ўташ ишларини пойабзалсиз бажариш (ишчиларнинг оѐғи жароҳатланиши мумкин);

- минерал ва органик ўғитларни қўлда ва хўл қўлқопда сочиш (қўлларнинг кимѐвий куйиши юз бериши мумкин) тақиқланади:

**Ишчилар жароҳат олишининг олдини олиш мақсадида:**

- ёмғир ёғаётганда ва тинганидан сўнг дарахт танаси ва асосий шохлари қуришигача дарахт шохларини кесиш ишларини бажариш;

- икки ёққа очиладиган нарвоннинг оёғи тагига тош, тахта парчалари ва бошқа нарсаларни солиш, битта нар-вонга бараварига иккита ишчи чиқиши;

- тираб қўйиладиган нарвон устида механизациялаштирилган қўл асбоб-лари билан ишлаш;

- кучланиш остида бўлган электр узатиш тармоқларига яқин жойларда баланд дарахтларни кесиш ишларини бажариш;

- мева териш ва дарахт кесиш вақтида дарахтга чиқиш ва ингичка шохларга туриб олиш ТАҚИҚЛАНАДИ.

**5. Фермер хўжаликларининг иссиқ хоналарида**

**(усти ёпилган химояланган ерларда ) бажариладиган**

**ишлар хавфсизлиги.**

Фермер – иш берувчилар ва фермер – оталар ва оналар Ё Д Д А С А Қ Л А Н Г!

Ёши ўн саккизга тўлмаган шахсларнинг меҳнатидан иссиқхона ичида фойдаланиш тақиқланади!

Фермер хўжаликлари ҳудудида иссиқхоналарни режалаштириш ва қуриш тегишли меъёрий ҳужжатлар талабларига мувофиқ амалга оширилиши лозим.

Иссиқхоналарнинг иссиқлик таъминоти учун ясама электр ва газ ускуналарини қўллаш ТАҚИҚЛАНАДИ (ёнғин чиқиши эҳтимоли мавжуд).

Иссиқхоналарда электр ва газ қурилмаларини қўллаш билан боғлиқ ишларни ишлаб чиқарувчи-завод томонидан белгиланган техник фойдаланиш қоидаларига қатъий риоя этган ҳолда амалга ошириш зарур.

Иссиқхоналар тупроғида сунъий органик-минерал аралашмалар қўлланилади.

Бундай аралашма таркибига: гўнг, чиринди, торф, чим босиб кетган ер ва полиз ери киради.

Тупроқ аралашмаларини тайёрлашда қуйидаги эҳтиёт чораларига амал қилиш, яъни:

- фақат соз ҳолатдаги (айри, белкурак, кетмон, хаскаш ва б.) асбоб-ускуналардан фойдаланиш;

- аралашмаларни ташиш учун имкон қадар икки ғилдиракли аравалардан фойдаланиш

(ҳаракатланишда аралашма ағдарилиши эҳтимолини олдини олиш мақсадида);

- аралашмаларни албатта резина этикда ва ҳимоя қўлқопида тайѐрлаш зарур.

**Ё Д Д А Т У Т И Н Г :**

Ўғитлар ва инсектофунгицид аралашмалари махсус майдончаларда тайёрланади.

Бу майдончадан эритмаларни кўчма насос станция орқали узатиш лозим.

Иссиқхонадаги тупроқ гумусга бой ва бундай жойда ҳаво намлиги юқори бўлиши ўсимликларнинг зараркунандалари ва касалликларни қўзғатувчи организмлар фаол ривожланишига замин бўлиб хизмат қилади.

Санитария нуқтаи назаридан ҳар бир иссиқхонада ўзининг ишлаб чиқариш асбоб-ускуналари бўлиши шарт.

Пойабзални дезинфекциялаш учун иссиқхонага кириш жойига карбатион эритмасига (1л.га 5г) намланган бўйра солинган тахта лотокларни қўйиш керак. Асбоб-ускуналар ва ўтиш жойлари ҳам худди шу эритма билан дезинфекция қилинади.

**Ё Д Д А Т У Т И Н Г :**

Ўсимликлар экилган иссиқхоналарга бегона шахсларни киритиш мумкин эмас.

Бегона шахслар ўз кийимида ёки иш асбобларида зараркунандалар ва касаллик қўзғатувчи организмларни олиб кириши мумкин.

Ўсимликларни парвариш қилиш вақтида иссиқхона ва парниклардан чиқарилган барча касалланган барглар ва пояларнинг дастлаб устидан 10% оҳак эритмасини қуйиб сўнг ёқиб юбориш ёки ерга кўмиб ташлаш зарур.

Ўсимликларни ўташ ишларини ер юмшатгичлар, ўтоқ пичоқларисиз бажариш тақиқланади (қўл шикастланиши эҳтимоли мавжуд).

Қўли кесилган ёки тирналган ишчилар қўли билан ўғит солиш ва ерга ишлов бериш билан боғлиқ ишларни бажаришлари тақиқланади (ишчининг қони зарарланиши эҳтимоли мавжуд).

Шпалерлар шакллантириш учун, ўсимликларнинг тепа қисмидаги ҳосилни йиғишда махсус нарвонлардан фойда-ланиш лозим.

Теплицаларда ўсимликлар кимёвий ҳимоя воситаларини катта эҳтиёткорлик билан қўллаш ва ўз вақтида шахсий ҳимоя воситаларидан фойда-ланиш зарур.

Иссиқхона ва теплицаларда пестицидлар билан боғлиқ ишлаш қоидаларини яхши биладиган ва хавфсизлик чоралари бўйича махсус тайѐргарликдан ўтказилган агрономларнинг бевосита раҳбарлигида бажарилади.

Пестицидлар билан боғлиқ ишларни фақат бутунлай соғлом, тиббий кўрикдан ўтган, пестицидлар хусусиятларини яхши биладиган ва уларни тўғри ишлатиш қоидаларидан хабардор бўлган шахсларгагина бажаришга рухсат этилади.

Фермер – иш берувчилар ва фермер – оталар ва оналар! Ё Д Д А Т У Т И Н Г :

Пестицидлар тери, бурун ва оғиз орқали организмга тушади. Уларнинг соғлиққа кўрсатадиган таъсири узоқ вақт ўтиб ҳам намоён бўлиши мумкин.

**Пестицидларнинг таъсири белгиларига**:

Сурунқали дерматит, чарчаш, бош оғриши, уйқу бузилиши, беҳотиржамлик, хотиранинг сусайиши, қон касалликлари, жигар ва буйрак фаолияти бузилиши, ёқимсиз репродуктив оқибатлар киради.

Пестицидларнинг ишчи эритмаларини уй-жой биноларидан, молхона ҳовлиларидан, очиқ сув ҳавзаларидан узоқда, махсус майдончаларда тайёрлаш лозим.

Бу майдончалар атрофи ўралган, асфалт ёки цемент қопламалар билан қопланган бўлиши керак.

Пестицидлар билан шахсий ҳимоя воситаларисиз ишлаш қатъиян тақиқланади (пестицидлар ишчиларнинг териси ва нафас олиш аъзолари орқали организмига тушиши ва бу заҳарланишга олиб келиши мумкин).

**Ё Д Д А Т У Т И Н Г :**

Иссиқхоналарга АГ-УД-2 аэро-зол генератори билан аэрозолли ишлов берилишида (ишчилар жароҳатланишини олдини олиш мақсадида)

- аэрозол генератори ишга туширилаѐтган вақтда унинг сопло қисми ѐнида бўлиш;

- генератор ишлаѐтган вақтда ёниш камераси қобиғига қўл теккизиш;

- генератор ва ишчи суюқлик юкланган идишлар жойлаш-тирилган автомашина ёки трактор араваси кузовида чекиш ТАҚИҚЛАНАДИ.

Ўсимликларга пестицидлар билан ишлов берилгандан сўнг ишчилар иссиқхонага кириши ва ҳосил териши мумкин бўлиши учун ўтиши керак бўлган вақтга қатъий риоя қилиш зарур (қўлланаѐтган заҳарли дорилар йўриқномаси бўйича).

**Ё Д Д А Т У Т И Н Г :**

Атроф муҳит ҳарорати кўтарилиши билан пестицидларнинг заҳарлилик даражаси 1,5-2 баробар ошади.

Ҳосил йиғишда соз ҳолатдаги идишлардан фойдаланиш лозим.

**6. Чорвачиликда хавфсизлик қоидалари.**

**Ё Д Д А Т У Т И Н Г :**

18 ёшга тўлмаган шахслар:

1. Ветеринария санитари;

2. Буқаларни парваришловчи оператор (чорвадор);

3. Йилқичи;

4. Касалланган ҳайвонларни парвариш қилувчи ишчи;

5. Ҳайвонлар гўнгини олиб чиқиш билан шуғулланадиган ташувчи бўлиб ишлаши ТАҚИҚЛАНАДИ.

Ҳайвонлар билан ишлашда ишчиларнинг хавфсизлиги учун жавобгарлик мажмуа бошлиқлари, ферма мудирлари, участка раҳбарларининг зиммасига юкланади.

Раҳбарлар чорвадорларни хавфсиз иш усулларига ўқитиш ва уларга йўл-йўриқ беришни, улар мажбурий имтиҳон топширишини ташкил этиши шарт ва фақат шулардан сўнггина ишга рухсатнома расмийлаштириши керак.

**Ё Д Д А Т У Т И Н Г :**

Жисмоний имкониятлари чекланган шахслар ва ҳомиладор аёлларга ҳайвонларни парвариш қилиш ишларини бажариш рухсат этилмайди.

Машинада соғиш операторлари, усталари, молбоқарлар, ем-хашак тайёрловчилар ишга киришишдан олдин ҳайвонлар боқилаётган хоналар, ем етказиш усуллари, гўнг тозалаш, сигир соғиш, ҳайвонларни айлантириш ташкил этилиши, кун тартиби ва бошқа

жиҳатлар билан танишиб чиқиши керак.

Ускуналардан фойдаланишда хавфсизлик чоралари.

Сут етиштириш ва бўрдоқига боқиш фермалари ва мажмуаларида технологик

жараёнларни белгиланган меъёрда бажариш учун кўп миқдорда сув талаб қилинади.

Ферманинг сув таъминоти узлуксиз бўлиши керак.

Механизациялаштирилган тартибда хоналарга узатиш ва тақсимлаш учун насос станциялари, қудуқлар, сув босимини ҳосил қиладиган миноралар ва баклар, сув қувурлари, сувдонлар ва автосувдонлар қўлланади.

Ем тайёрлаш машиналаридан фойдаланишда, айниқса, эҳтиёт бўлиш керак. Негаки бу машиналар ем майдалайдиган, катта тезликда айланадиган ва катта инерция кучларини ҳосил қиладиган узатмали механизмларига эга бўлади.

Иш жараѐнида қатнашмайдиган шахсларни ем тайёрлаш машиналари ва механизмларига яқинлаштириш таъқиқланади.

Ишлаётган механизмларни назоратсиз қолдириш рухсат берилмайди.

Ем тайёрлаш машиналарида этаги узун, енги кенг кийимда ва фартук тақиб ишлаш тақиқланади.

Хотин-қизлар сочиларини румолча билан йиғиштириб олишлари зарур.

Иш вақтида комбензонда ёки шим билан курткада ишлаш зарур (айланувчи механизмлар айланиб кийимни тортиб кетиши ишчи жароҳатланишига сабаб бўлиши мумкин).

Машинанинг барча тишли, тасмали ва занжирли узатмалари сақловчи қобиғлар ва мосламалар билан тўсилган бўлиши керак.

Машиналарнинг таъминловчи транспортѐрларига, қабул қилувчи чўмичларига ва сақловчи қобиғлари устига бегона буюмларни (пайшаға, калитлар, отвѐрткалар, гайкалар ва ҳ.к.ларни) қўйиш тақиқланади (машина бузилиши мумкин).

Қайта ишланаётган емни машинанинг прессловчи барабани тагига ёки қабул бункери оғзига қўлда ёки бошқа асбоб ёрдамида суриш тақиқланади (ишчининг қўли жаро-ҳат олиши мумкин).

**Ё Д Д А Т У Т И Н Г :**

- Ем майдалагич ишлаёган вақтда ем чиқариш жойи рўпарасида туриш мумкин эмас;

- Машинанинг ишчи қисмлари тўлиқ тўхтамагунча болтларни тортиш, подшипникларни мойлаш, машинани ростлаш ишларини бажариш ва қобиғлар қопқоқларини очиш рухсат этилмайди (машина бузилиши, ишчилар жароҳатланиши

эҳтимоли мавжуд).

Қуруқ ем маҳсулотлари (ғалла, сомон, пичан, маккажўхори поялари ва шу каби) майдалаш жойида ѐнғинга қарши воситалар бўлиши керак.

Ем-хашакларни буғлаш жараёнида қуйидаги хавфсизлик чораларига риоя этилиши зарур:

- қозонлар қопқоғини зич ёпиш ва вентиллар тўлиқ ёпилиб буғ узатиш тўхтатилмагунга қадар уларни очмаслик керак;

- баландлиги юқори бўлган қозонлар ва бошқа идишлардан фойдаланишда уларнинг оғзи ёнида нарвонлар, тутқичлар ва тўсиқлар назарда тутилган бўлиши керак;

- буғланган маҳсулотни туширишдан олдин қозондаги конденсатни оқава тешиги орқали тўкиш, тайёр емли қозонлар қопқоғини қўлқоп билан сақловчи кўзойнак тақиб эҳтиёткорлик билан очиш зарур;

- буғлагич ёнига ундан фойдаланиш ва меҳнат муҳофазаси бўйича йўриқномалар осилган бўлиши керак.

**Ё Д Д А Т У Т И Н Г :**

Ем тарқатгичли тракторда ишлаш махсус ўқитилган ва трактор бошқариш ҳуқуқини берувчи гувоҳномага эга бўлган шахсларга рухсат этилади.

Трактор ҳаракатланиши вақтида тиркама мосламасида туриш, ем тарқатгич устига чиқиш, кардан валида, узатувчи транспортёрда туриш, ҳимоя тўсиқларини ва қобиғларини ечиш тақиқланади (жароҳат олиш мумкин).

Тарқатгичли тракторнинг ем бериш йўлакларида ҳаракатланиш йўлида одамлар, ҳайвонлар ва кераксиз буюмлар бўлмаслиги зарур.

Сут соғиш ва сув машиналари ва қурилмалари алоҳида махсус хоналарда: сут соғиш залида, вакуумли-насос, сут, ювиш, музлаткич камераларида жойлаштирилади.

Сут ускуналарини ювиш ва дезинфекция қилишда сув билан эритма электр машиналарга ва агрегатларга тушмаслигини назорат қилиш зарур.

Сут соғиш қўрилмалари ва сутни қайта ишлаш машиналарининг носозликларини машиналар тўлиқ тўхтаганидан кейингина бартараф этиш мумкин.

Ускуналарда ҳалокатлар, ёнғинлар юз беришининг, ишчиларни электр ток уришининг олдини олиш мақсадида:

- машина хонасида керосин, бензин ва бошқа тез ўт олувчан моддаларни сақлаш. Бу хонада тўлдирилган ўт ўчиргич ва қум солинган яшик доимо бўлиши керак;

- тақсимлов электршити ва вакуум-насослар жойлашган хонага бегона шахслар кириши ва уларни ѐқиши; - тизимда нуқсони бор (ёрилган, синган) сут қувуридан фойдаланиш ТАҚИҚЛАНАДИ.

Халат ва румолчаларга тўғнагич ва ниналар қадаб қўйиш, халат чўнтакларида ўткир метал ва бошқа буюмларни сақлаш тақиқланади (жонивор жароҳатланиши ва бунинг оқибатида сут соғувчи ҳам жароҳат олиши мумкин).

Машинада соғиш операторларининг меҳнатини енгиллаштириш учун фермаларда

флягаларни ташиш ва кўтариш мосламалари бўлиши керак.

Сигирларни оғилхона секцияларидан сут соғиш залига ва қайта орқага ҳайдаш учун мўлжалланган йўлакларда (ёки ўтиш жойлари), тўсиқлар билан ажратилган подачи-ишчи учун хизмат ўтиш жойлари бўлиши керак.

Соғиш тугатилгандан сўнг барча соғиш аппаратлари ва сут тармоқлари махсус ювувчи эритма билан ювиб чиқилади.

Гўнг тозалаш қурилмалари ва транспортѐрлардан фойдаланишда қуйидаги меҳнат муҳофазаси талабларига риоя қилиш зарур:

- электрдвигателли узатма редуктори бетонли асосга ўрнатилади. Унга уланган электрсимларни пўлатдан тайёрланган герметик найча орқали ўтказиш, электрдвигател корпусини ерга улаш зарур;

- транспортѐрнинг барча узатма, тортиб турувчи ва узатувчи механизмлари қобиғлар билан тўсилган бўлиши зарур. Ўтиш жойларида ва дарвоза ѐнида транспортѐрларнинг тарновларини яхлит ѐғочли қалқонлар билан ѐпиш зарур;

- гўнг тозалаш транспортёрини ёки делта-скреперини ишга тушириш ва тўхтатиш учун икки тарафлама масофада бошқарувни:

хонанинг қарама-қарши қисмларида ўрнатилган бир хил тугмалар ёрдамида ёқиш ва ўчириш имкониятини таъминлаш зарур;

- транспортёрни ундан фойдаланиш учун масъул бўлган шахс дастлаб унинг устида бегона нарсалар йўқлигига ишонч ҳосил қилгандан ва шартли сигнал бергандан сўнг ёқади.

Гўнг тозалаш қурилмаларининг ишга тушириш тугмалари ѐнига огоҳлантирув

тахтачалари осиб қўйилади ва уларнинг мазмуни қуйидагича бўлади:

Ишчилар жароҳатланишини олдини олиш мақсадида

- транспортѐр ишлаб турган вақтда занжирларни тортиш, ростлаш ва таъмирлаш ишларини бажариш, буриладиган юлдузчаларни мойлаш;

- қия транспортѐр занжирининг тортилиш даражасини ростлаш учун қия ўқ (стрела) устига туриб олиш (бу ишни нарвонга чиқиб бажариш лозим);

- транспортёр ишлаб турган вақтда занжирлар ва юлдузчалар устида туриш;

- транспортёр ишлаб турганда хонага молларни киритиш ва уларни чиқариш

**Т А Қ И Қ Л А Н А Д И :**

Гўнгни ўтказиш учун мўлжалланган пневматик қурилма катта босим остида ишлайди. Шу сабабли хизмат кўрсатувчи ходимлар керакли малакага эга бўлиши зарур.

Қурилмада ишлаш ёши 18 дан кичик бўлмаган, ҳаволи компрессорлар ва ресиверлардан фойдаланиш ҳуқуқини берувчи гувоҳномага эга бўлган шахсларга рухсат этилади.

Бу шахслар дастлаб меҳнат муҳофазаси бўйича йўл-йўриқ олиши ва тиббий кўрикдан ўтиши шарт.

Пневматик қурилмани монтаж қилиш ишлари тугатилгандан сўнг уни «Саноатгеоконтехназорат» инспекциясида рўйхатдан ўтказиш зарур.

Чуқур бўлган гўнг қабул қилгичлар, суюк гўнг сақлаш учун мўлжалланган идишлар, аэротенкалар, гўнг омборлари эҳтиёт деворлари, ҳимояловчи тўсиқлар билан жиҳозланган бўлиши зарур.

Бегона шахслар қурилмани (транспортёрни) ёқиши қатъиян тақиқланади!

**Ё Д Д А Т У Т И Н Г :**

Ферманинг ишлаб чиқариш хоналарига бегона шахсларни қўйиш тақиқланади.

Молларни оғилхонада боқиш усулида ҳар бир мол аниқ бир ходимга бириктирилган бўлиши керак.

**Ё Д Д А Т У Т И Н Г :**

Одамларнинг жароҳатланиши жониворлар ёнида эҳтиётсизлик билан қилинган ҳаракатлар натижасида юз бериши мумкин.

Молларни парвариш қилиш вақтида катакларга кириш, мол ҳайдаб ўтилаёётган вақтда дарвозада ва ўтиш жойларида туриш, гўнг тозаловчи транспортёр, ер устида ҳаракатланувчи ва осма транспорт ишлаѐтган вақтда молларни чиқариш ва хоналарга ва катакларга киритиш рухсат этилмайди.

Жониворлар билан ишлашда, айниқса, соғиш ва овқатлантириш вақтида, барча ҳаракатлар ўзига ишонган ва хотиржам бажарилиши керак.

Нотинч жониворлар боқиладиган молхоналар, катаклар ва бошқа жойларнинг ташқи тарафидан қуйидагича огоҳлантирув ѐзувини осиб қўйиш зарур:

ЭҲТИЁТ БЎЛИНГ – СУЗОНҒИЧ СИГИР!

**Сигирларни парваришлашда қуйидаги хавфсизлик чораларига риоя қилиш зарур:**

- сузонғич сигирларнинг шохини ветеринария шифокорининг рухсати билан олиб ташлаш лозим;

- сигирларни фақат боғлаб тозалаш керак;

- боғланган молни ечиш вақтида қўлни жароҳатланишдан эҳтиѐт қилиш;

- сут соғувчиларнинг курсилари мустаҳкам ва соз ҳолатда бўлиши керак;

- орқа оёғи билан тепувчан сигирларни соғишдан олдин уларнинг оѐғини боғлаб қўйиш

зарур.

Буқаларни парваришлаш фақат жисмонан бақувват ва тажрибали чорвадорларга рухсат этилади.

**Ё Д Д А Т У Т И Н Г :**

(мол ўзини агрессив тутишини ва оқибатда, ишчилар жароҳатланишининг олдини олиш мақсадида)

Буқаларга хатто оз даражада ҳам маст ҳолатда яқинлашиш тақиқланади.

Буқаларни парваришловчи шахслар меҳнат муҳофазаси қоидалари бўйича ўқитилган ва билими синовдан ўтказилган бўлиши зарур.

Билимини синаш хўжалик раҳбари томонидан тайинланган комиссия томо-нидан ўтказади.

Синов натижалари махсус дафтарда қайд этилади.

**Ё Д Д А Т У Т И Н Г :**

Катта ёшдаги молларга ветеринария-санитария ишловини бериш ишлари уларни қимирлатмай қўядиган махсус катакларда, ажратгичларда (расколларда) ва хоналарда бажарилади.

Жониворларни текширишда фақат хизмат кўрсатувчи ходимларнинг иштирок этишга рухсат этилади.

Юқумли касалликлар билан касалланган жониворларга хизмат кўрсатиш 18 ѐшдан катта бўлган, шахсий эҳтиёт чоралари ва бундай ҳайвонларни парвариш қилиш қоидалари бўйича махсус йўл-йўриқ олган шахсларга рухсат этилади.

Хизмат кўрсатувчи ходимлар доимий тиббий назоратда бўлади. Ҳомиладор ва эмизувчи аёлларга касалланган жониворлар билан ишлашга рухсат берилмайди.

Касал ҳайвонларга хизмат кўрсатадиган ходимларга махсус кийим бош, пойабзалдан ташқари санитария кийими ва пойабзали берилади.

Хизмат кўрсатувчи ходимларга касал юқишининг олдини олиш мақсадида, касал ҳайвонлар учун мўлжалланган хоналарда овқатланиш, сув ичиш ва чекиш, шунингдек бруцеллез ёки сил билан касалланган ҳайвонлардан олинган хом сут, қаймоқ ва бошқа сутли маҳсулотларни истеъмол қилиш қатъиян ман этилади.

Ишни бошлашдан олдин қўлдаги тирналган ёки кесилган яраларни йод суртиб боғлаб қўйиш тавсия қилинади.

Ҳайвонларни сут ва бўрдоқичилик мажмуаларида, шахсий хўжаликларда боқишда, маҳаллий шарт-шароитларга қараб ҳайвонларнинг айрим гуруҳларини, гала ва подаларини участкадан участкага ҳайдаб ёки транспортда ташиб ўтишга тўғри келади.

Бахтсиз ҳодисаларнинг олдини олиш мақсадида мавжуд бўлган меҳнат муҳофазаси қоидаларини билиш ва қатъий бажариш зарур.

Хайвонларни ўтлатиш учун энг хавфсиз жой қўтонларга бўлинган, девор билан ўралган ва молларни суғориш учун жиҳозлар билан таъминланган маданийлаштирилган яйловлар ҳисобланади.

Табиий яйловларда молларни ўтлатишда чўпонлар, чорвадорлар, галачилар молни ўтлатиш қоидаларини билиши, ўзига ва ѐнидагиларга ҳамда касалланган ҳайвонларга биринчи тиббий ёрдам кўрсата олиши лозим.

Ўтлатишни бошлашдан олдин ўтлоқ жойларини текшириш, яйловни бегона нарсалардан тозалаш, ўраларга тупроқ тўлдириш ёки уларни тўсиб қўйиш, суғориш учун қулай бўлган жойларни мўлжаллаб қўйиш, ўтлар орасида заҳарли гиѐҳлар йўқлигига ишонч ҳосил қилиши зарур.

Ҳайвонларни далага ҳайдашдан олдин санаб чиқилади ва орасида касалланганлари бор йўқлиги текширилади.

Соғлом ҳайвонларга касаллик юқишининг, улар жарохатланишининг олдини олиш мақсадида молларни касалланган ҳайвонлар бўлган ѐки карантин эълон қилинган ҳудудда ўтлатиш ҳамда ѐш моллар ва сигирларни буқалар билан бирга ўтлатиш

**Т А Қ И Қ Л А Н А Д И .**

Чўпоннинг оти бўлиши керак. Тунги вақтда ва ёғингарчиликда пода ёнида камида икки нафар чўпон навбатчилик қилади. Чўпонлар махсус кийим бош ва махсус пойабзал кийишлари керак. Подачилар ва молларни ҳайдаб борувчилар чорва молларини ҳайдаб

боришдан олдин ҳайдаш йўли рельефи, сув манбалари жойлашган ерлар (ҳайвонларни овқатлантириш ва уларга биринчи ѐрдам кўрсатиш қоидалари) билан танишиб чиқадилар.

Чорва молларини ҳайдаш вақтида ҳаракатланаѐтган ҳайвонлар йўлида туриш ва пода орасига кириш мумкин эмас (ҳаракатланаётган ҳайвонлардан жароҳат олиш эҳтимоли мавжуд).

Сузонғич ва агрессив ҳайвонлардан эҳтиѐт бўлиш зарур.

**Ё Д Д А С А Қ Л А Б Қ О Л И Н Г :**

Йўлларда ҳаракатлананаётганда юк ташувчи, миниладиган ҳайвонлар ѐки подани бошқаришни фақат 18 ѐшдан кичик бўлмаган ишчилар амалга оширишлари мумкин.

Йирик шохли молларни автомобилларда, вагонларда ташиш жараёнида меҳнат муҳофазаси ва хизмат кўрсатувчи ходимларнинг шахсий эҳтиѐт чоралари қоидаларига қатъий риоя қилиниши керак.Темир йўл орқали чорва молларини махсус ѐки мослаштирилган соз ҳолатдаги, тоза вагонларда ташиш лозим.

Ҳайвонларни транспорт воситасига юклаш ва тушириш ишлари куннинг ёруғ вақтида, тунги вақтда эса яхши ёритилган жойда, мол юклаш майдончалари, эстакада ва ён тўсиқли траплардан фойдаланган ҳолда амалга оширилиши керак.

Вагонга битта турга мансуб ҳайвонлар юкланади. Ҳайвонларни парвариш қилиш мақсадида ҳар бир вагонда биттадан кузатувчи бўлиши керак. Ҳайвонларни ташиш учун махсус автомобиллардан фойдаланиш зарур. Йирик шохли молларни транспортда ташиш вақтида юк машинасининг ѐн деворлари камида 100-110 см баландликдаги қўшимча панжара билан жиҳозланган бўлиши керак. Машиналарда ташишда ҳайвонлар боши олд томонга (ҳаракатланиш йўналиши бўйича) қаратиб қўйилади ва маҳкам боғланади.

Ҳайвоннинг ҳар 100 кг. оғирлигига кузов майдонининг 0,4 м 2 қисми тўғри келиши керак.

Қиш вақтида кузов тубига қум, қипиқ, майдаланган сомон сочилади. Йўлда кузатувчи ва ҳайдовчи ҳайвонларни назорат қилиб боради. Кузатувчилар жароҳатланишининг олдини олиш мақсадида автомобил кузовида одамлар бўлиши тақиқланади.

Ҳаракатланиш тезлиги асфалт қопламали йўлларда - 60 км/соат, қишлоқ йўлларида - 25 км/соат бўлиши керак. Ҳайвонларни гўшт комбинатига ташишда кузатувчилар халат, резина қўлқоп, дезинфекциялаш воситалари билан таъминланади ва уларга шахсий профилактика чоралари ва йўлда ҳайвонларни парвариш қилиш қоидалари

бўйича йўл-йўриқ берилади.

**7. Минерал ўғитлар ва пестицидлар билан ишлаш**

**жараѐнида меҳнатни муҳофаза қилиш.**

**Хўжаликларнинг раҳбарлари! Ёдда тутинг!**

а) 18 ѐшгача бўлган ўсмирлар, ҳомиладор ва эмизикли аёлларга пестицидлар ва аммиакли сув билан ишлашга рухсат этилмайди;

б) ѐши 55 дан катта бўлган эркаклар, 50 ѐшдан бошлаб аёллар пестицидлар билан ишлашига йўл қўйилмайди;

в) инфекцион касалликлар билан касалланган ёки жарроҳлик операцияларни бошдан кечирган шахсларга ишлаш рухсат этилмайди (тиббий комиссиянинг фикрига кўра, 12 ой давомида).

**Ўғитлар билан ишлашда ва ўғит солиш машиналарига хизмат кўрсатишда хавфсизлик чоралари.**

Минерал ўғитлар билан ишлаш шиллиқ пардаларнинг ачишиши, нафас сиқиши, тери қопламасининг куйишига сабаб бўлиши мумкин.

Минерал ўғитлар билан боғлиқ ишлар, айниқса, катта эҳтиёткорлик билан хавфсизлик техникаси қоидаларига мувофиқ бажарилиши керак.

Суюқ ўғитлар махсус омборларда жойлаштирилган, сиғими 50-75 м бўлган баллонларда, бочкаларда, тупроқ кўтармали ер устидаги резервуарларда сақланиши керак.

**Минерал ўғитлар билан ишлашда қуйидаги қоидаларга риоя қилиш зарур:**

-бундай ишларда тери, нафас олиш йўллари, ошқозон касалликлари билан касалланган шахслар ишлашига йўл қўйилмаслик;

-хизмат кўрсатувчи ходимларга йўл-йўриқ бериш тадбирларини ўтказиб туриш;

-чангланувчи ўғитлар билан ишловчи ходимларни тегишли шахсий ҳимоя воситалари билан таъминлаш;

-транспорт воситаларига ортиш ва тушириш ишларини шамолга рўпара тарафдан ўтказиш;

-иш вақтида чекиш ва овқатланишни тақиқлаш;

-ишлар тугатилгандан сўнг баданнинг очиқ қисмларини дастлаб қуруқ сочиқда артиб чиқиш ва сўнгра яхшилаб ювиш;

-дискли ўғитсочгичлар ишлаётган вақтда дискларнинг айланиш текислигида агрегатдан 50-80 м.дан яқин масофада жойлашмаслик.

Сувсиз аммиак ва аммиакли сув (аммиакнинг сувдаги эритмаси) билан ишлашда, айниқса, катта эҳтиѐткорликни намоѐн қилиш зарур.

Аммиак буғлари организмга таъсир этиб, нафас сиқишини, йўтал ва кўз ёшланишини келтириб чиқаради, унинг ҳаво билан 15-27% (ҳажми бўйича) нисбатидаги

аралашмаси эса портлаш хавфига эгадир.

**Заҳарли дорилар билан ишлашда хавфсизлик чоралари.**

Зараркунандаларга ва қишлоқ хўжалик экинлари касалликларига қарши курашиш учун қўлланадиган кимѐвий моддалар одам ёки ҳайвон организмига заҳарловчи таъсир кўрсатиб, нафақат маҳаллий шикастланишларга, балки оғир оқибатли заҳарланишларга ҳам сабаб бўлади.

Пуркагич, чанглагич ѐки заҳарлагичларда ишлаш жараёнида машиналарнинг ишчи қисмлари ва механизмлари эмас, балки заҳарли дорилар, айниқса хавфли ҳисобланади.

Заҳарли дорилар билан ишлашда заҳарларни қўллаш ва улар билан ишлаш бўйича махсус йўриқномаларда назарда тутилган эҳтиёт чораларига қатъий риоя қилиш зарур.

Омборларда заҳарли дорилар билан ишлаш. Одамлар ѐки ҳайвонлар заҳар-ланишининг ёки ёнғин чиқишининг олдини олиш мақсадида заҳарли дориларни махсус жиҳозланган омборларда сақлаш зарур.

Омборлар уй-жой ва жамоа биноларидан ҳамда озиқ-овқатларни қайта ишлаш корхоналаридан камида 200 м. масофада жойлашган бўлиши зарур.

Омборхоналарни тоза тутиш, улар-нинг ҳудудида чиқиндилар, сомон, бўш идишлар бўлмаслиги лозим.

Ҳар бир ўғит турини алоҳида сақлаш тавсия қилинади. Омборда иситувчи ва қиздирувчи асбоблар мавжуд бўлса, дориларни улардан камида 2 м.ли масофада жойлаштириш керак.

Барча заҳарли дорилар соз ҳолатдаги герметик ёпиладиган идишда, аниқ маркировка ёзувлари билан сақланиши зарур.

**Фосфорорганик заҳарли дорини қўллаш бўича ЙЎРИҚНОМА**

Омборхоналар вентиляция, иситиш, ѐритиш асбоблари, тегишли шахсий ҳимоя воситалари билан жиҳозаланди.

Заҳарли дорилар тўғри қабул қилиниши, сақланиши ва чиқарилиши учун омбор мудири ёки агроном жавобгар бўлади.

Омборда фақат махсус кийимда ва сақловчи кўзойнакда ишлашга рухсат этилади.

Пестицидларнинг ҳатто кам заҳарли гуруҳига киритилганлари ҳам қадоқланган (ўралган) холда юкланишини назарда тутиш зарур. Идишга ювилмайдиган бўёқда препаратнинг тўлиқ номланиши, унинг таркибида таъсир этувчи модданинг фоиз ҳисобдаги миқдори, маҳсулотнинг ишлаб чиқариш санаси, шунингдек, препаратни қўллаш бўйича қисқача йўриқнома ҳамда пестицидлар билан ишлашдаги эҳтиёт чоралари акс эттирилган трафарет туширилади ѐёи юқорида кўрсатилган маълумотли ёрлиқлар ёпиштирилади. Транспортда ташиш, сақлаш ва қўллаш давомида ўсимликларни ҳимоя қилиш кимѐвий воситаларини адаштириб юбормаслик мақсадида препаратларнинг ҳар бир гуруҳи учун қўшимча маркировка жорий этилган.

Идишларга (бочка, фляга, барабан, қоп ва ҳ.к.ларга) ювилмайдиган бўѐқда 20х4 см ўлчамли горизонтал тасма солинади, ва бу тасма қуйидагича рангларда бўлади:

- инсектицидлар ва зооцидларда – қора;

- фунгицидларда – яшил;

- уруғдорилагичларда – кўк;

- гербицидларда – қизил;

- дефолиант ва десикантларда – оқ.

Ишлаб чиқарувчи-заводлар пестицидларни юклаб жўнатишда темир йўл юк ҳужжатларига препаратнинг номи, етказиб берувчи-завод, партия рақами, ишлаб чиқариш

санаси ва завод лабораториясининг кимѐвий таҳлил натижалари билан препарат сертификати кўрсатилган техник паспортини илова қилиши шарт.

Препарат сотилгандан сўнг унинг техник паспорти омборда камида бир йил давомида сақланади.

Сифатсиз заҳарли химикатлар қўлланишининг олдини олиш мақсадида сертификатсиз пестицидларни қишлоқ хўжалигида қўллаш тақиқланади!

Заҳарли химикатлар ҳаракатини (қабул қилиниши ва беришни) ҳисобга олиш учун омборда дафтар юритилган бўлиши керак.

Иш куни якунида ишлатилмаган заҳарли химикатларни сақлаш учун омборга топшириш зарур.

Заҳарли химикатларни ташиш учун метал кузовли автомашиналар ажратилиши керак.

**Заҳарли химикатларни транспортда ташиш вақтида:**

-транспортни кузатаѐтган ша-хслар ҳайдовчи кабинасида бўлиши;

-идишлар шикастланишига,

заҳарлар тўқилишига ва сочили-шига йўқ қўймаслик;

-мажбуран узоқ вақт тўхтаб туриш вақтида транспорт қўриқланишини ташкил этиш зарур.

Заҳарли химикатлар билан ишлашдаги умумий қоидалар Заҳарли химикатлар билан иш бошлашдан олдин хизмат кўрсатувчи ходимлар хавфсиз иш усулларини чуқур ўрганган ва Техник паспорт Препаратнинг номи ……..

Етказиб берувчи-завод…..

Партия рақами……………

Ишлаб чиқариш санаси….

Сертификат ……………….

Бочкаларни туширувчи мосламадан фойдаланинг! ўзлаштирган ҳамда шахсий ҳимоя воситаларини қўллаган ҳолда махсус йўл-йўриқ олиши, заҳарланиш белги-аломатлари ҳамда жабрланганларга биринчи ёрдам кўрсатиш чоралари билан танишиши шарт.

Ҳайвонлар ва паррандалар заҳарланишига йўл қўймаслик учун заҳарларга ўта эҳтиёт бўлиш ва уларнинг ерга тўкилишидан эҳтиѐт чорасини кўриш зарур.

Эритмалар ёки хўраклар тайёрланган идиш-ашёларни назоратсиз қолдириш мумкин эмас.

Заҳарлар тайѐрланган идишлар бошқа хўжалик мақсадларида ишлатилмаслиги керак.

Иш тугатилгандан сўнг идишларни яхшилаб тозалаш ва иссиқ сувда ювиш зарур.

Ишлов берилган майдонларда (дала, боғ, полиз ва бошқа жойларда) молларни ўтлатишни ва мевалар йиғишни тақиқ-ловчи огоҳлантирув ѐзувларини осиб белгилаб қўйиш зарур.

Заҳарлар, хўраклар тайёрланган жойлар ёки уруғларни дорилаш майдонларида, заҳарли химикатлар тўкилганлиги (сочилганлиги) аниқ-ланганда у ерлар қайта ҳайдаб чиқилиши зарур.

Заҳарланишларнинг олдини олиш мақсадида боғлар ёки экинларнинг заҳарли химикатлар билан охирги ишловини беришни ҳосил йиғишдан камида 15-20 кун олдин амалга ошириш керак.

Заҳарлар билан ишлаш жараёнида чекиш ѐки овқатланиш, махсус кийим ва ЭҲТИЁТ БЎЛИНГ! ЗАҲАРЛИ ХИМИКАТ БИЛАН ИШЛОВ БЕРИЛДИ!

Респираторларни уйига олиб кетиш ёки яшаш жойида сақлаш тақиқланади.

Заҳарланиш белгилари аниқланган тақдирда жабрланувчи зудлик билан энг яқин тиббиёт муассасасига етказилиши керак. Биринчи ёрдам кўрсатиш мақсадида жамоа (бригада) дори-лар қутиси билан таъминланган бўлиши зарур.

Заҳарли химикатлар билан боғлиқ бўлган иш вақти 6 соатдан, қуруқ дорилаш ва кучли таъсир этувчи заҳарлар билан ишлашда эса 4 соатдан кўп бўлмаслиги керак.

Пуркаш, чанглаш ва аэрозол билан ишлов бериш. Ўсимликларга заҳарли химикатларни

пуркаш ва чанглаш учун турли қувватли махсус аппаратурани (авиацион, трактор,

қўл пуркагичлари ва чанглагичлари) ҳамда ишчи суюқликларни тайёрлаш ва машиналар агрегатларига қуйиш учун хизмат қиладиган ускуналарни қўллаш тавсия қилинади.

Пуркаш, чанглаш ва аэрозоли ишлов бериш одамга захарли таъсир этиши туфайли ниҳоятда хавфли иш турлари жумласига киритилади, маъмурият ҳамда агрегатлар ва машиналарга хизмат кўрсатадиган ходимлар мавжуд талаблар ва қоидаларга мувофиқ барча эҳтиёт чораларига риоя қилиши шарт.

**Савол-жавоблар:**

**1. Фермер болалар меҳнатидан фойдаланиш қоидаларини билиши керакми?**

а) билиши ва болалар меҳнатидан тўғри фойдаланилаѐтганлигиини назорат қилиши шарт;

б) билиш керак, лекин баъзан қоидаларга амал қилмаслиги ҳам мумкин;

в) бундай вазифани ѐрдамчиларидан бирининг зиммасига юклаши мумкин.

**2. Фермер унинг хўжалигидаги ходим меҳнатни муҳофаза қилиш қоидаларини бузаѐтганини аниқлаганда:**

а) дарҳол ишни тўхтатишни талаб қилиши;

б) бундай ҳаракатлар келтириб чиқариши мумкин бўлган оқибатларга кўрсатиб ўтиши;

в) хавфсиз иш усулларини кўрсатиши керак.

**3. Тайѐрланмаган далаларда ишларни олиб бориш мумкинми?**

а) мумкин;

б) мумкин эмас.

**4. Қўлда ишлатиладиган ўткир кесиш асбобларини қандай ташиш мумкин?**

а) чўнтакда;

б) белбоғига солиб;

в) сумка ѐки ташиш учун мўлжалланган енгил қутида.

**5. Шох-бутоқ ва узум новдаларини кесиш чиқиндиларини:**

а) ўша заҳоти даланинг ўзида ѐндириш мумкин;

б) камида 2 киши бўлиб, махсус ажратилган жойда ѐндириш зарур.

**6. Ерни юмшатиш, ўташ, чопиқ қилиш ишларини пойабзалсиз, оёқ яланг бажариш мумкинми?**

а) эътибор билан эҳтиѐткорликка риоя қилган ҳолда мумкин;

б) мумкин эмас.

**7. Ускуналарни қўлда тозалаш мумкинми?**

а) катта эҳтиѐткорлик билан мумкин;

б) мумкин эмас.

**8. Пахта териш машинасида кимга ишлашга рухсат берилади?**

а) пахта териш машинасидан фойдаланиш бўйича махсус тайёрлов босқичларидан ўтган, хавфсизлик техникаси бўйича йўл-йўриқ олган, механик-ҳайдовчи гувоҳномасини олган шахсларга;

в) барча тракторчиларга.

**9. Пахта териш машинасида ишни бошлашдан олдин нима қилиш керак?**

а) машина тўлиқ соз ҳолатда эканлигига ишонч ҳосил қилиш;

б) барча айланувчи қисмлар ишончли маҳкамланганлигини текшириш;

в) ҳимоя тўсиқлари ўрнатилганлигини текшириш.

**10. Машина тўхтаб туриши вақтида унинг бункерида йиғилган пахтани қолдириш мумкинми?**

а) мумкин;

б) мумкин эмас.

**11. Экгичларга хизмат кўрсатиш ишлари кимга рухсат этилади?**

а) хўжаликдаги экгичнинг ишлаш тартибини биладиган исталган ходимга;

б) экиш агрегатларида ишлаш учун тайѐрланган, экгичларнинг тузилиши ва хавфсизлик техникаси қоидалари билан таниш бўлган шахсларга;

в) фақат бригадирга.

**12. Агрегат узоқ вақтга тўхтатилганда ѐки тракторчи узоқ вақтга кетганда экгич қандай ҳолатда қолдирилиши керак?**

а) далада қолдирилиши керак;

б) кўтарилиши керак;

в) туширилиши керак.

**13. Бошқа жойга ҳайдаб ўтишда минора платформасида одамлар бўлиши мумкинми?**

а) мумкин;

б) мумкин эмас;

в) мумкин, лекин катта эҳтиѐткорлик билан ҳаракатланиш зарур.

**14. Тунги вақтда юклаш ишларини ўтказиш мумкинми?**

а) ёритиш етарлича бўлиши тақдирдагина мумкин;

б) мумкин эмас;

в) мумкин.

**15. Иссиқхоналардаги ишларда ясама (қўлбола) газ ва электр қурилмаларни ишлатиш мумкинми?**

а) мумкин;

б) ортиқ даражада диққатли бўлиш шарти билан мумкин;

в) мумкин эмас.

**16. Чорвачилик фермаси ҳудудида нималар тақиқланади?**

а) очиқ ўт ишлатиш, гулхан ѐқиш;

б) молхоналар орасидаги ҳудудни материаллар, хашак ва сомонни жамлаш мақсадида ишлатиш;

в) ҳайвонлар бор хоналарда пайвандлаш ишларини олиб бориш.

**17. Минерал ўғитларни солишда нималар тақиқланади?**

а) ўғитларни чанглаш зонасида бўлиш;

б) шахсий ҳимоя воситаларисиз ишлаш;

в) тиркамалар ва пуркагичлар кузовида одамларни ташиш.

**18. Пестицидларнинг ишлаб чиқарувчи-завод томонидан берилган техник паспорти улар ортиб жўнатилгандан сўнг омборда камида қанча муддат сақланиши зарур?**

а) бир йил;

б) бир ой;

в) ортиб жўнатилганда истеъмолчига топширилиши керак.

**20. Сертификатсиз пестицидларни қўллаш:**

а) рухсат этилмайди;

б) пестициднинг заҳарлилик даражаси паст бўлганда рухсат этилади.

**21. Заҳарли кимѐвий препаратлар билан заҳарланишда:**

а) жабрланганни тоза ҳавога олиб чиқиш зарур;

б) тор кийимдан бўшатиш керак;

в) шифокорни чақириш зарур.